CELEX: 22006D0013
Language: mt
Date: 2005-12-08 00:00:00
Title: Deċiżjoni Nru 2/2005 tal-Kumitat konġunt KE-Gżejjer Faroe tat- 8 ta’ Diċembru 2005 li temenda d-Deċiżjoni Nru 1/2001 dwar ir-regoli ta' l-applikazzjoni tal-Protokoll dwar il-kwistjonijiet veterinarji li jissupplimenta l-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern lokali tal-Gżejjer Faroe, min-naħa l-oħra

8.5.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  18
               
            DEĊIŻJONI Nru 2/2005 TAL-KUMITAT KONĠUNT KE-GŻEJJER FAROE
      tat-8 ta’ Diċembru 2005
      li temenda d-Deċiżjoni Nru 1/2001 dwar ir-regoli ta' l-applikazzjoni tal-Protokoll dwar il-kwistjonijiet veterinarji li jissupplimenta l-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern lokali tal-Gżejjer Faroe, min-naħa l-oħra
      (2006/13/KE)
      IL-KUMITAT KONĠUNT KE-GŻEJJER FAROE,
      Wara li kkunsidra il-Ftehim f'forma ta' Skambju ta' Ittri bejn il-Komunità Ewropea, minn naħa waħda, u l-Gvern tad-Danimarka u l-Gvern lokali tal-Gżejjer Faroe, min naħa l-oħra,
      Wara li kkunsidra l-Protokoll dwar il-kwistjonijiet veterinarji li jissupplimenta l-Ftehim bejn il-Komunità Ewropea, minn naħa waħda, u l-Gvern tad-Danimarka u l-Gvern lokali tal-Gżejjer Faroe, min-naħa l-oħra (1), u b'mod partikolari l-ewwel paragrafu ta' l-Artikolu 2 tiegħu,
      Billi:
      
                  (1)
               
               
                  Fil-laqgħa ta' Brussel ta' l-24 ta’ Awissu 2004 tas-sottogrupp veterinarju tal-Kumitat Konġunt KE-Gżejjer Faroe, il-Gżejjer Faroe ippreżentaw il-pjan ta' kontinġenza tagħhom għall-mard tal-ħut u l-pjan tat-tneħħija tagħhom tal-ħut infettati bl-anemija infettiva tas-salamun; l-esperti tal-KE ikkunsidraw iż-żewġ dokumenti bħala konformi mar-regoli Komunitarji u għalhekk, aċċettabbli.
               
            
                  (2)
               
               
                  Is-sottogrupp veterinarju rrakkomanda wkoll l-inklużjoni tal-Gżejjer Faroe fis-Sistema tal-KE ta' Notifikazzjoni tal-Mard ta' l-Annimali.
               
            
                  (3)
               
               
                  Is-sottogrupp veterinarju għalhekk irrakkomanda li d-Deċiżjoni Nru 1/2001 tal-Kumitat Konġunt KE-Gżejjer Faroe (2) tiġi konsegwentement emendata,
               
            IDDEĊIEDA KIF ĠEJ:
      Artikolu 1
      Id-Deċiżjoni Nru 2001/1 tal-Kumitat Konġunt KE-Gżejjer Faroe għandha tiġi emendata kif ġej:
      
                  1)
               
               
                  fl-Artikolu 7, jiġi miżjud il-paragrafu li ġej:
                  “3.   Il-Gżejjer Faroe għandhom jimplimentaw id-Direttiva tal-Kunsill 82/894/KEE (*) u għandhom jipparteċipaw fis-Sistema ta' Notifikazzjoni tal-Mard ta' l-Annimali (ADNS). L-arranġamenti prattiċi għall-parteċipazzjoni tal-Gżejjer Faroe għandhom jiġu miftiehma bejn il-Kummissjoni u l-Gżejjer Faroe.
                  
                     (*)  ĠU L 378, 31.12.1982, p. 58.”;"
						
               
            
                  2)
               
               
                  Fil-paragrafu 1 ta' l-Artikolu 11, it-tielet sub-paragrafu jiġi sostitwit bit-test li ġej:
                  “Il-Gżejjer Faroe ippreżentaw lis-sottogrupp veterinarju pjan ta' kontinġenza konformement ma' l-Artikolu 15 tad-Direttiva 93/53/KEE. Il-pjan ta' kontinġenza jinkludi pjan ta' tneħħija konformement ma' l-Artikolu 6 tad-Direttiva 93/53/KEE. Il-pjan ta' kontinġenza u l-pjan ta' tneħħija preżentati f'Settembru 2004 huma approvati bil-proċeduri tal-vaċċinazzjoni stabbiliti b'dak il-pjan. L-aġġornamenti suċċessivi tal-pjan għandhom jiġu preżentati għall-approvazzjoni lill-Kummissjoni wara notifika lill-Istati Membri fi ħdan il-Kumitat Permanenti għall-Katina Alimentari u s-Saħħa ta' l-Annimali.”;
               
            
                  3)
               
               
                  Fl-Artikolu 11, jiġi mħassar il-paragrafu 2.
               
            Artikolu 2
      Din id-Deċiżjoni għandha tidħol fis-seħħ fl-ewwel jum tax-xahar wara dak li fih tkun ġiet adottata.
      
         Magħmul fi Brussell, it-8 ta’ Diċembru 2005.
         
            
               Għall-Kumitat Konġunt
            
            
               Il-President
            
            Pierre FAUCHERAND
         
      
      
         (1)  ĠU L 305, 30.11.1999, p. 26.
      
         (2)  ĠU L 46, 16.2.2001, p. 24.